Santiago Meabe

Santiago Meabe Bilbao (Bilbo, Bizkaia, 1878ko ekainaren 5a - ib., 1961eko urriaren 25a) politikaria izan zen, eusko abertzalea. Oso ezaguna ez den arren, ezker abertzalearen aitzindaritzat jo dute adituek.

Bizitza 

Tomas Meaberen anaia zen, eta harreman estuak izan zituen harekin, ideologiaz harengandik urrun egon arren. Merkataritza-ikasketak egin zituen, eta Sabin Aranaren lehen jarraitzaileetakoa izan zen. La Patria astekariaren zuzendari izan zen 1901-1903 urteetan, eta Aberri astekariaren zuzendari 1906tik aurrera.

Anaiaren antzera, biziki kezkatu zuen langileen arazoak. 1920. urtetik aurrera, ELA-SOV sindikatuaren errebindikazioak indartzearen aldeko agertu zen, eta abertzaletasuna eta sozialismoa politika-egitarau zehatz batean uztartzen saiatu zen, Ferdinand Lassalleren ideologiaren ildotik.

1930ean, ezker abertzalearen aldeko joera berria onartu, eta ANVko kide egin zen. Urte batzuen buruan alderdi hura utzi, eta independente gisa iraun zuen, hil zen arte.

Markina aldeko arduradun egin zuen Eusko Jaurlaritzak 1936an, Espainiako Gerra Zibilaren garaian, eta Normandiara jo zuen, erbesterako bidean, 1937an. Baionan bizi izan zen, Bilbora itzuli baino lehen.

Erreferentziak 

Bizkaiko politikariak
Euskal Herriko frankismoaren erbesteratuak
Ekintzaleak
Ezkertiar abertzaleak
Bilbotarrak
Bilbon hildakoak